**REGLAMENT**

1. L’INS Llançà i el club Tramuntanya són els organitzadors de la marxa popular i de l’entrenament de la mitja marató de l’Albera.
2. La distància de la marxa popular és de 10 Km i la de la mitja és de 21. Es durà a terme el diumenge 17 desembre de 2017.
3. El punt de trobada serà la plaça Major del poble de Llançà, a les 9h del matí.
4. El recorregut estarà marcat i està indicat al cartell publicitari.
5. Hi haurà servei d’avituallament al quilòmetre 4 (Valleta) (fins a acabar les existències).
6. S’obsequiarà els participants amb una samarreta tècnica (fins a acabar les existències).
7. Hi haurà xocolatada en acabar el recorregut.
8. Hi haurà servei de dutxes al pavelló municipal.
9. La cursa és oberta a qualsevol persona; tot i que els menors d’edat han de portar obligatòriament l’autorització dels pares o tutors legals, sense la qual no es validarà la inscripció. Estarà a l’oficina de turisme de Llançà o a l’INS Llançà.
10. Els corredors participen a la cursa sota la seva responsabilitat tot disposant de la suficient condició física per afrontar la prova i pel fet de la seva inscripció accepten el present reglament. És responsabilitat del mateix corredor fer-se reconeixements mèdics periòdics per tal que no tingui cap risc i eximeix l’organització de qualsevol problema físic que pugi patir durant la participació a la cursa. L’organització no es fa responsable dels accidents o altres perjudicis que la participació a la cursa puguin ocasionar als inscrits, abans, durant o després d’aquesta. Mentre duri la cursa, els atletes federats tindran cobertura amb l’assegurança d’accidents inclosa a la llicència de la Federació Catalana d’Esports de Muntanya. Per als no federats, el sol fet d’inscriure’s inclourà l’assegurança exclusivament per la durada de la prova. La inscripció és personal i intransferible i suposa l’acceptació d’aquest reglament. No es podrà transferir la inscripció i/o participació a cap altra persona.
11. ​L’organització estableix els següents criteris pel que fa a la inscripció: OBERTURA INSCRIPCIONS: 1 de desembre de 2016. Es podran fer les inscripcions el mateix dia de la cursa, a partir de les 8h (en aquest cas, però, pot ser que ja no quedin samarretes). L’organització de la cursa no retornarà l’import de la inscripció per causa de lesió o malaltia, suspensió per mal temps o força major ni per qualsevol motiu aliè a l’esmentada organització.
12. Les inscripcions es podran realitzar als punts d’inscripció següents:
* INS LLANÇÀ
* OFICINA DE TURISME DE LLANÇÀ
1. Preu de la inscripció: 10 euros, que aniran íntegrament per a la Marató de TV3.
2. Els participants permeten expressament que el seu nom, cognoms, data de naixement i sexe siguin publicats a la llista d’inscrits i a la llista de resultats una vegada finalitzada la cursa. Així mateix permeten la constància de les esmentades llistes a la pàgina web i de xarxes socials de la cursa. El sol fet d’inscriure’s a la cursa autoritza expressament l’organització i el seus patrocinadors a utilitzar gratuïtament les imatges fixes i/o en moviment de les persones participants. Aquestes imatges podran figurar en tot tipus de suport gràfic o digital conegut o desconegut, així com en materials de promoció o publicitari produïts i difosos a tot el món. Els participants donen consentiment exprés al tractament de les seves dades personals i autoritzen també l'organització a publicar-les en el llistat d'inscrits i resultats. Dret d’ imatge: Els participants i els representants legals dels menors d’edat accepten cedir a l’organitzador i col·laboradors el dret de captació, reproducció, distribució i publicació de les imatges de la cursa a qualsevol mitjà de comunicació.
3. Pel sol fet de participar a la prova, s’accepta aquest reglament. Tot el que no hi sigui especificat queda sota la decisió de l’organització.